Diari Oficial de la Generalitat Valenciana


Sumari del DOGV 3502, del 25-05-1999 (1999/4293)

RESOLUCIÓ de 13 d'abril de 1999, de la Conselleria de Sanitat, per la qual adjudica beques per a projectes d'investigació en l'àrea de salut pública durant l'exercici 1999.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3502

Data del DOGV
:   25-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4293


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 d'abril de 1999, de la Conselleria de Sanitat, per la qual adjudica beques per a projectes d'investigació en l'àrea de salut pública durant l'exercici 1999. [1999/X4293]
  
Mitjançant l'Ordre d'1 de desembre de 1998 de la Conselleria de Sanitat, es van convocar beques per a projectes d'investigació en l'àrea de salut pública durant l'exercici 1999 (DOGV 3.434, de 15.02.1999).
  
Examinats els projectes d'investigació que tracten sobre temes de l'àrea de salut pública, investigació i gestió de serveis sociosanitaris, objecte de la convocatòria.
  
Vista la proposta formulada per la comissió avaluadora en la sessió del 7 d'abril de 1999, en què consta que s'han avaluat els projectes d'investigació individualment, seguint els criteris de selecció establits en la base cinquena de l'ordre i que s'han adaptat les possibles ajudes als recursos previstos per al 1999, resolc:
  
Primer
  
Concedir les beques per a finançar els projectes d'investigació en l'àrea de salut pública per a 1999 que s'allisten en l'annex.
  
Segon
  
Els imports de les beques estan incrementats en el 10%, destinat a despeses institucionals, i que haurà de ser gestionat per la comissió d'investigació del centre executor o un altre òrgan equivalent en el seu cas.
  
Tercer
  
Les persones beneficiàries de les beques hauran d'enviar a la Secretaria de l'IVESP, durant el primer semestre del 2000, la memòria final del projecte, en la qual inclouran un resum de la investigació junt a una relació detallada de les despeses totals realitzades, ajustat al model IV, així com les separates de publicacions o comunicacions a congressos, si n'hi ha. En la publicació de treballs científics, la presentació de comunicacions a congressos i reunions científiques, etc., que tinguen lloc com a resultat d'una ajuda d'investigació de l'IVESP, s'haurà de consignar l'origen del finançament, i se enviarà a l'IVESP un exemplar de la publicació, amb la menció del número de l'expedient. També s'enviaran a l'IVESP les publicacions que es produïsquen com a conseqüència de la beca després de la presentació de la memòria.
  
Contra aquesta resolució, que exhaureix la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, segons que estableixen els articles 57 i 58 de la Llei de la Jurisdicció Contenciosa-administrativa, en el termini de dos mesos a partir de l'endemà de la publicació en el Diari Oficial de la Generalitat Valenciana.
  
No obstant això, es podrà interposar potestativament recurs de reposició davant el conseller de Sanitat en el termini d'un mes, segons que estableix l'article 116 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.